CELEX: 32012R0842
Language: hr
Date: 2012-09-18 00:00:00
Title: Provedbena uredba Komisije (EU) br. 842/2012 od 18. rujna 2012. o odobrenju pripravka lantan karbonat oktahidrat kao dodatka hrani za životinje za pse (nositelj odobrenja Bayer Animal Health GmbH)  Tekst značajan za EGP

03/Sv. 038
            
            
               HR
            
            
               Službeni list Europske unije
            
            
               285
            
         32012R0842
   
               L 252/21
            
            
               SLUŽBENI LIST EUROPSKE UNIJE
            
            
               18.09.2012.
            
         
      PROVEDBENA UREDBA KOMISIJE (EU) br. 842/2012
   od 18. rujna 2012.
   o odobrenju pripravka lantan karbonat oktahidrat kao dodatka hrani za životinje za pse (nositelj odobrenja Bayer Animal Health GmbH)
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (1), a posebno njezin članak 9. stavak 2.,
   budući da:
   
               (1)
            
            
               Uredbom (EZ) br. 1831/2003 predviđeno je odobravanje dodataka hrani za životinje za korištenje u hranidbi životinja te osnova i postupci za izdavanje takvog odobrenja.
            
         
               (2)
            
            
               U skladu s člankom 7. Uredbe (EZ) br. 1831/2003, podnesen je zahtjev za odobrenje pripravka lantan karbonat oktahidrat, CAS broj 6487-39-4. Uz taj zahtjev priloženi su podaci i dokumenti koji se zahtijevaju u skladu s člankom 7. stavkom 3. Uredbe (EZ) br. 1831/2003.
            
         
               (3)
            
            
               Zahtjev se odnosi na odobrenje pripravka lantan karbonat oktahidrat CAS broj 6487-39-4 kao dodatka hrani za životinje za pse i njegovo svrstavanje u kategoriju dodataka hrani za životinje „zootehnički dodaci”.
            
         
               (4)
            
            
               Korištenje tog pripravka odobreno je na 10 godina za mačke Uredbom Komisije (EZ) br. 163/2008 (2).
            
         
               (5)
            
            
               Dostavljeni su novi podaci kojima se podupire zahtjev za odobrenje lantan karbonat oktahidrata, CAS broj 6487-39-4 za pse. Europska agencija za sigurnost hrane (dalje u tekstu „Agencija”) zaključila je u mišljenju od 6. ožujka 2012. da pod predloženim uvjetima korištenja, lantan karbonat oktahidrat nema štetan učinak na ciljne vrste (3). Ona je također zaključila da lantan karbonat oktahidrat ima potencijal smanjenja bioraspoloživosti fosfora kod odraslih pasa. Agencija je također potvrdila izvješće o analitičkoj metodi dodatka u hrani za životinje koje je podnio Referentni laboratorij osnovan Uredbom (EZ) br. 1831/2003.
            
         
               (6)
            
            
               Procjena lantan karbonat oktahidrata, CAS broj 6487-39-4 pokazuje da su ispunjeni uvjeti za odobrenje, kako je predviđeno člankom 5. Uredbe (EZ) br. 1831/2003. U skladu s time potrebno je odobriti korištenje tog pripravka kako je definirano u Prilogu ovoj Uredbi. Uputno je predvidjeti monitoring nakon stavljanja na tržište s obzirom na dugoročne štetne učinke.
            
         
               (7)
            
            
               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Pripravak definiran u Prilogu, koji pripada kategoriji dodataka hrani za životinje „Zootehnički dodaci” i u funkcionalnoj skupini „Ostali zootehnički dodaci”, odobrava se kao dodatak hrani za životinje u hranidbi životinja pod uvjetima utvrđenim u tom Prilogu.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 18. rujna 2012.
      
         
            Za Komisiju
         
         
            Predsjednik
         
         José Manuel BARROSO
         
      
   
   
      (1)  SL L 268, 18.10.2003., str. 29.
   
      (2)  SL L 50, 23.2.2008., str. 3.
   
      (3)  EFSA Journal 2012.; 10(3):2618.
   PRILOG
   
               Identifikacijski broj dodatka hrani za životinje
            
            
               Naziv nositelja odobrenja
            
            
               Dodatak hrani za životinje
            
            
               Sastav, kemijska formula, opis, analitička metoda
            
            
               Vrsta ili kategorija životinja
            
            
               Najviša dob
            
            
               Najmanja dopuštena količina
            
            
               Najveća dopuštena količina
            
            
               Ostale odredbe
            
            
               Trajanje odobrenja
            
         
               mg/kg potpune krmne smjese sa sadržajem vlage od 12 %
            
         
               
                  Kategorija zootehničkih dodataka. Funkcionalna skupina: ostali zootehnički dodaci (smanjenje izlučivanja fosfora putem mokraće)
               
            
         
               4d1
            
            
               Bayer Animal Health GmbH
            
            
               Lantan karbonat oktahidrat
            
            
               
                            
                        
                        
                           
                              Sastav dodatka hrani za životinje
                           
                           
                                        
                                    
                                    
                                       Pripravak lantan karbonat oktahidrata.
                                    
                                 
                                        
                                    
                                    
                                       Najmanje 85 % lantan karbonat oktahidrata kao aktivne tvari
                                    
                                 
                     
                            
                        
                        
                           
                              Opis obilježja aktivne tvari
                           
                           
                                        
                                    
                                    
                                       Lantan karbonat oktahidrat
                                    
                                 
                                        
                                    
                                    
                                       La2 (CO 3) 3 · 8H 2O
                                    
                                 
                                        
                                    
                                    
                                       CAS broj 6487-39-4
                                    
                                 
                     
                            
                        
                        
                           
                              Analitička metoda
                               (1)
                           
                           
                                        
                                    
                                    
                                       Određivanje količine karbonata u dodatku hrani za životinje:
                                       Metoda Zajednice (Uredba Komisije (EZ) br. 152/2009) (2)
                                       
                                    
                                 
                                        
                                    
                                    
                                       Određivanje količine lantana u dodatku hrani za životinje i u hrani za životinje: induktivno spregnuta plazma i atomska emisijska spektrometrija (ICP-AES).
                                    
                                 
                     
            
               Psi
            
            
               —
            
            
               1 500
            
            
               7 500
            
            
               Zahtijeva se monitoring kroničnih štetnih učinaka nakon stavljanja na tržište.
               U uputama za korištenje dodatka hrani za životinje:
               
                           „—
                        
                        
                           za odrasle pse
                        
                     
                           —
                        
                        
                           preporučena doza uključivanja u mokru hranu za životinje sa 20-25 % sadržaja suhe tvari: 340 do 2 100 mg po kg
                        
                     
                           —
                        
                        
                           izbjegavati istodobno korištenje hrane za životinje s visokim sadržajem fosfora”
                        
                     
            
               9. listopada 2022.
            
         
      (1)  Detalji analitičkih metoda dostupni su na sljedećoj adresi Referentnog laboratorija za dodatke hrani za životinje: http://irmm.jrc.ec.europa.eu/EURLs/EURL_feed_additives/Pages/index.aspx.
   
      (2)  SL L 54, 26.2.2009., str. 1.